2,4 млн қазақстандық ЖРВИ-мен ауырды
DATE: 13:47, 09 Қаңтар 2024 | GMT +5
TITLE: 2,4 млн қазақстандық ЖРВИ-мен ауырды
URL: https://kaz.inform.kz/news/24-mln-kazakstandik-zhrvi-men-auirdi-4b1bca/
META: DATE: 13:47, 09 Қаңтар 2024 | GMT +5
TOTAL WORDS: 107
AUTHOR(S):
TEXT: «Биыл эпидемиологиялық маусымда 2, 4 млн ЖРВИ-нің жағдайы тіркелді. Сырқаттану өткен эпидемиологиялық маусым деңгейінде тұр. Қараша айынан бастап тұмаудың тарауына бақылау әдеттегідей жүруде. Эпидемиялық маусым басталғаннан бері зертханалық тұрғыдан расталған 935 тұмау жағдайы тіркелді. Оның 85% А тұмауы, 15% В тұмауы», - деді Ажар Ғиният Үкімет отырысында. Сонымен қатар министр тұмаудан басқа да вирустардың таралу жағдайына тоқталды. Атап айтқанда 41% риновирус, 21% МС вирусына және 14% аденовирус. «Эпидемиологиялық маусым басталғалы стационарлық жағдайда 31 мыңнан астам пациент емделсе, 2 млннан астам пациент амбулаториялық жағдайда ем алды. Еліміз бойынша барлығы 10 мыңға жуық жұқпалы ауруға ұшырағандарға арналған төсек-орын бар. Оның ішінде балаларға арналған төсек-орындар да бар», - дейді ол
